Egêo Setentrionâle

L'Egêo Setentrionâle (in grêgo modèrno Περιφέρεια Βορείου Αιγαίου, Periféria Voríou Eyéou, prononçiòu ) a l'é unn-a de trézze regioìn aministratîve, ciàmæ "periferîe", da Grêcia, a ciù picìnn-a pe popolaçión. A l'é formâ da-e îzoe scitoæ inta pàrte nòrd-òrientâle do Mâ Egêo, ö sæ e coscì dîte Spòradi Òrientâli, con l'eceçión de Tâzo e de Sâmotracia, pàrte da periferîa da Macédonia Òrientâle e da Trâcia, e de Ìnbro e Ténedo, teritöio da Repùbrica de Turchîa.

A sò capitâle a l'é a çitæ de Metelìn, inte l'îzoa co-o mæximo nómme, d'ancheu dîta Lésbo ascì.

 Aministraçión 
 Stöia 
A periferîa de l'Egêo Setentrionâle a l'é stæta creâ co-a rifórma aministratîva do 1987. Co-i cangiaménti fæti inte l'ànbito do coscì dîto progràmma Kallikratis, into 2010, i sò potêri són stæti ridefinîi e anpliæ. Insémme a-a periferîa de l'Egêo Meridionâle a l'é supervixonâ da l'Aministraçión Decentralizâ de l'Egêo, ch'a l'à a sò sêde into Pîreo.

Scìnn-a-a rifórma do progràmma Kallikratis, a región a l'êa divîza inte træ prefetûe de Sâmo, Scîo e Metelìn. A partî da-o 1° de zenâ do 2011 a l'é spartîa inte çìnque unitæ perifériche de Scîo, Nicàia, Lémno, Metelìn e Sâmo.

 Sudivixoìn 
Prefetûe
(soprèsse)Unitæ periféricheComùnSuperfìccePopolaçiónCapolêugoMetelìnMetelìnMetelìn de ponénte1.06528.564KalloniMetelìn de levànte57456.766MetelìnLémnoAgios Efstratios43,3270Agios EfstratiosLémno47616.992Mirìnn-aSâmoNicàiaNicâia254,418.423Agios KirykosFournoi Korseon45,21.459FournoiSâmoSâmo de ponénte289,822.654Sâmo (çitæ)Sâmo de levànte187,8213.732KarlovasiScîoScîoEnùssa14,3821109EnùssaScîo842,5451.320Scîo (çitæ)Psara44,5450Psara

 Governatoî 
GovernatôInìçio do mandâtoFìn do mandâtoPartîoNasos Giakalis1° zenâ 201131 agósto 2014PASOKChristiana Kalogirou1° seténbre 201431 agósto 2019NDCostas Moutzouris1° seténbre 2019in càregaND
 Economîa 
Inte l'ànno 2018 o PIL da región o l'êa pægio a tòsto 2,5 miliàrdi de éoro, sàiva a dî l'1,4% de l'economîa naçionâle. O PIL pro capite, valutòu a paritæ de potêre d'acàtto, o l'êa de 14.200 €, o 47% da média de l'Unión Eoropêa de quéllo ànno. O PIL pe adétto, ö sæ o rapòrto tra o PIL e o nùmero di òcupæ, o l'êa pægio a-o 67% da média eoropêa.

Defæti, a región de l'Egêo Setentrionâle a l'é quélla da Grêcia co-o ciù bàsso rédito pro capite, un di ciù bàsci de l'Unión Eoropêa intrêga.

 Nòtte 

 Âtri progètti 

 Colegaménti estèrni 


Categorîa:Grêcia